Pressemelding

**DEFA AS kjøper Salto Ladestasjoner AS**

***Skal ta norsk suksess ut i verden.***

Oslo 03.05.17 DEFA AS annonserte i dag at selskapet har kjøpt Salto Ladestasjoner AS. Kjøpet inkluderer også datterselskapet Cloudcharge AB. Salto er Norges ledende leverandør av ladestasjoner og infrastruktur til el- og hybridbiler. Cloudcharge AB tilbyr betalings og administrasjonsløsninger til eiere av ladeparker og ladepunkter. DEFA AS er global markedsleder innen lading og forvarming av diesel og bensindrevne biler, og tilbyr også en rekke tilhørende digitale løsninger.Selskapenes kombinerte kompetanse og erfaring gir større konkurransekraft og gode rammebetingelser for utvikling av innovative systemer og teknologiske løsninger.

«Vi setter stor pris på å få alle fra Salto med på laget. Den unike kunnskapen og erfaringen de tar med seg vil gi oss alle en mengde nye muligheter som vi gleder oss til å utnytte», sier Bård Klungseth, CEO i DEFA Gruppen. «Ladestasjoner og infrastruktur for el- og hybridbiler er en naturlig og nå viktig del av vår produktportefølje. Vi er svært tilfreds med å ha funnet et miljø som deler våre verdier, ambisjoner og vårt fokus på kvalitet.»

Salto står ved en milepæl som krever store nye investeringer for å fortsette veksten. «Vi så etter en partner som kan hjelpe oss å vokse videre og sikre gode arbeidsplasser fremover.DEFA har en velutviklet salgsorganisasjon mot bilforhandlere og rådgivende ingeniører i Norden. De har også stor innovativ kraft innen digitale tjenester. Vi mener DEFA er den beste kandidaten til å ta Salto videre. DEFAs tilstedeværelse på tre kontinenter gir oss uante muligheter til å overføre det vi har lært i Norge til nye markeder over hele verden», sier en av hovedpersonene bak Salto Ladestasjoner, Hedda Heyerdahl Braathen.

*Billedtekst: Konsernsjef Bård Klungseth ser frem til å ta imot Salto kolleger i DEFAs lokaler på Slependen.*

**Om DEFA Gruppen:**

DEFA Gruppen er et 100% norskeid teknologibasert konsern med over 400 ansatte på tre kontinenter. DEFA AS er global markedsleder innen lading og forvarming av kjøretøy. DEFA tilbyr også en lang rekke produkter og løsninger innen belysning, digitale tjenester og sikkerhet.

**Contact:**

Bård Klungseth, CEO DEFA Gruppen

Epost: bard.klungseth@defa.com

Mobil: +47 93 03 78 58 ###